ธนชาตส่งทริกเกอร์ดักแรงซื้อLTFหนุนหุ้น
บลจ.ธนชาต เชื่อปลายปีหุ้นไทยได้แรงหนุนจากกองทุน LTF -RMF ส่งทริกเกอร์ฟันด์ขาย 3-6 พ.ย.นี้
3 พ.ย. 2557

บลจ.ธนชาต เชื่อปลายปีหุ้นไทยได้แรงหนุนจากกองทุน LTF -RMF ส่งทริกเกอร์ฟันด์ขาย 3-6 พ.ย.นี้
นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน (บลจ.) ธนชาต เปิดเผยว่า บลจ.ธนชาตเสนอขายกองทุน T-Challenge 19 ระหว่างวันที่ 3 – 6 พ.ย.2557 ซึ่งเป็นกองทริกเกอร์ฟันด์ลงทุนในหุ้นไทย มีเป้าหมายเลิกโครงการที่ 6% ภายใน 1 ปี แต่จะรับซื้อคืนอัตโนมัติเมื่อถึงระดับ 3%
ทั้งนี้ ตัวเลขดังกล่าวเป็นเพียงการกำหนดเป้าหมายที่เป็นเหตุให้เลิกโครงการเท่านั้น ไม่ใช่การประมาณการหรือการรับประกันว่าผู้ลงทุนจะได้รับผลตอบแทนในอัตราตามตัวเลขที่ระบุไว้ตามระยะเวลาที่
นายบุญชัย กล่าวว่า สาเหตุที่ออกกองทุนเสนอขายในช่วงนี้ เนื่องจากมองว่าเม็ดเงินลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ในช่วงโค้งสุดท้ายปลายปี จะเป็นปัจจัยหนึ่งที่ทำให้ตลาดหุ้นไทยช่วงปลายปีนี้มีโอกาสปรับตัวสูงขึ้นมาก ดังนั้นจึงเป็นจังหวะที่ดีที่ดักเข้าทำกำไรในช่วงนี้ ประกอบกับแผนกระตุ้นเศรษฐกิจของรัฐบาลที่ผลักดันในเกิดการบริโภคภายในประเทศผ่านการช่วยเหลือด้านค่าครองชีพในปีหน้าที่จะส่งผลในระยะเวลาอันใกล้นี้ และสนับสนุนการลงทุนในโครงสร้างพื้นฐานที่มีอยู่หลายโครงการที่จะเป็นการวางรากฐานเศรษฐกิจในระยะยาว